

Οι διαστάσεις της αφίσας ή της επεξηγηματικής πινακίδας προτείνεται να είναι τουλάχιστον οι παρακάτω:

* Εάν ο συνολικός προϋπολογισμός είναι πάνω από 500.000 Ευρώ, οι διαστάσεις πρέπει να είναι 1,50 μ. πλάτος Χ 2 μ. ύψος.
* Εάν ο συνολικός προϋπολογισμός είναι άνω των 100.000 Ευρώ, πρέπει να είναι 90 εκατ. πλάτος Χ 70 εκατ. ύψος.
* Εάν ο συνολικός προϋπολογισμός είναι από 50.000 έως 100.000 Ευρώ, οι διαστάσεις για την πινακίδα πρέπει να είναι 60 εκατ. πλάτος Χ 40 εκατ. ύψος και οι διαστάσεις για την αφίσα μεγέθους Α3 πρέπει να είναι 29,7 εκατ. πλάτος Χ 42 εκατ. ύψος.

**Γραφικά:** Αυτοκόλλητα βινύλια υψηλής αντοχής (για πινακίδες)

**Γραμματοσειρά:** Arial μαύρη

**Υπόβαθρο (φόντο):** λευκό

Στην πινακίδα στη δεξιά πλευρά κάτω από το σήμα ΕΣΠΑ, προστίθεται το λογότυπο του Δικτύου Συνεργασίας Δήμων Περιφερειακής Ενότητας Νήσων Αττικής, κατόπιν συνεργασίας με το Δίκτυο για το πρότυπο της πινακίδας.

**ΥΠΟΔΕΙΓΜΑ ΑΦΙΣΑΣ *(πράξεις προϋπολογισμού χαμηλότερου των 50.000€)***

Για περιπτώσεις πράξεων προϋπολογισμού **χαμηλότερου των 50.000 ευρώ, κυρίως άυλες ενέργειες**, όπως διοργάνωση εκδηλώσεων, ημερίδων, ενεργειών επιμόρφωσης & κατάρτισης, συνεργασιών, προτείνεται, η χρήση της ηλεκτρονικής εφαρμογής <http://posters2014-2020.esfhellas.gr/> που έχει αναπτυχθεί από την Ειδική Υπηρεσία Συντονισμού και Παρακολούθησης Δράσεων Ευρωπαϊκού Κοινωνικού Ταμείου (ΕΥΣΕΚΤ) για όλα τα Προγράμματα του ΕΣΠΑ.

Η αφίσα μεγέθους Α3 ή Α2 σε κάθετη ή οριζόντια διάταξη περιλαμβάνει κατ’ ελάχιστον πληροφορίες σχετικά με το ΕΓΤΑΑ, το Πρόγραμμα Αγροτικής Ανάπτυξης, το δικαιούχο και τον τίτλο της πράξης και ενδείκνυται να τοποθετείται σε σημείο εύκολα ορατό από το κοινό, όπως π.χ. η είσοδος σε ένα κτίριο.

Τα βήματα που ακολουθούνται από τον χρήστη της εφαρμογής είναι:

* **Βήμα 1**: Στην επιλογή μεγέθους και διάταξης δεν υπάρχει περιορισμός.
* **Βήμα 2**: Επιλογή Ταμείου Χρηματοδότησης: επιλέγεται το Ευρωπαϊκό Γεωργικό Ταμείο Αγροτικής Ανάπτυξης και στην επιλογή Επιχειρησιακού Προγράμματος επιλέγεται από τη λίστα το Πρόγραμμα Αγροτικής Ανάπτυξης 2014-2020.
* **Βήμα 3**: Στο δικαιούχο επιλέγεται η εισαγωγή εικόνας .jpg και μεταφορτώνεται το λογότυπο του ΠΑΑ.

Σε περιπτώσεις δράσεων LEADER/CLLD θα πρέπει να μεταφορτώνεται αρχείο με τα δύο λογότυπα ΠΑΑ & LEADER



Επισημαίνεται ότι τα λογότυπα είναι αναρτημένα στην ιστοσελίδα <http://www.agrotikianaptixi.gr/el/logos>.

Στον φορέα υλοποίησης αναγράφεται το όνομα της Ομάδας Τοπικής Δράσης LEADER/CLLD, ΔΙΚΤΥΟ ΣΥΝΕΡΓΑΣΙΑΣ ΔΗΜΩΝ ΠΕ ΝΗΣΩΝ ΑΤΤΙΚΗΣ.

Τέλος στο πεδίο “ιστοσελίδα” καταχωρείται η διεύθυνση του δικτυακού τόπου, στην οποία ο ενδιαφερόμενος μπορεί να βρει περισσότερες πληροφορίες. Στο πεδίο της ιστοσελίδας μπορούν να καταχωρούνται και συμπληρωματικά στοιχεία επικοινωνίας.

* **Βήμα 4**: Στο σημείο αυτό ελέγχονται τα στοιχεία που έχουν καταχωρηθεί και υπάρχει η δυνατότητα προεπισκόπησης και επιστροφής στα προηγούμενα βήματα για τυχόν διορθώσεις της αφίσας.
* **Βήμα 5**: Η αφίσα έχει ολοκληρωθεί και πλέον μπορεί να γίνει η λήψη του αρχείου της αφίσας.

